open-index/open-wikipedia-markdown huggingface dataset:
August Strindberg

**Johann August Strindberg** (22 Januarie 1849 — 14 Mei 1912) was 'n Sweedse dramaturg en romanskrywer. In sy tuisland is hy verder ook bekend as 'n essayis, digter en kunsskilder. Sy loopbaan het vier dekades lank geduur en sy versamelde werke bestaan uit meer as 60 toneelstukke en meer as 30 werke van fiksie. Sy toneelstukke word in die geheel gekenmerk deur naturalisme, maar die latere werke antisipeer ook die ontwikkeling van modernistiese denkstrome soos ekspressionisme en surrealisme.
Louis Joliet

**Louis Joliet** - ook Jolliet - (21 September 1645 - 1700) was 'n Franse ontdekkingsreisiger en pelshandelaar. Hy is gebore in Quebec en het gestudeer as 'n priester. In 1692 word hy egter 'n pelshandelaar - ook bekend as Coureur de bois - en verlaat Ouebec. Hy bevriend die Indiane asook die sendelinge wat tussen hulle werksaam is. In 1670 word hy saam met Simon Francois Daumont St. Lusson gestuur na die Groot Mere om koper te probeer vind. By Sault Ste. Marie het St. Lusson, in die teenwoordigheid van 'n klomp Indiane, besit geneem van die Bowe- en Huronmere in die naam van die Franse Koning. 

## Soektog na die mond van die Mississippirivier 
Die Jesuïete was begerig om die land verder suidwaarts te verken en om die monding van die Mississippirivier te vind. Op daardie stadium het hulle geglo dat die monding in die *Suidsee* was, soos die Stille Oseaan op daardie stadium bekend was, en deur Vasco Núñez de Balboa genoem was. In 1672 was Jolliet deur Goerwerneur Frontenac aangewys om so ekspedisie te lei.

In 1673 vertrek hy en Jacques Marquette, 'n mede Jesuïet, vanaf Quebec om die Mississippirivier te herontdek en te verken. Hulle doel was ook om land in die naam van Lodewyk XIV van Frankryk te annekseer. Die ekspedisie het uit sewe man bestaan wat met twee kano's gereis het. Hulle kruis die boonste gedeelte van Michiganmeer en draai suidwaarts by die westelike oewer tot by Green Bay, Wisconsin. Hiervandaan volg hulle die *Foxrivier* teen die vloei tot by sy waterskeiding. Hulle het vir 'n kort wyle by De Père gestop by die St. Francis sendingskerk. Hiervandaan het hulle die kano's vir 'n paar kilometer gedra tot by die Wisconsinrivier. Mascouten Indiane het opgetree as gidse. Hulle het die vloei van die Wisconsinrivier gevolg tot in die Mississipirivier wat hulle weer gevolg het tot waar die Arkansasrivier uitmond in die Mississipi.

Hulle was oortuig dat die Mississipi uitmond in die Golf van Meksiko en draai om. Hulle keer terug via die Illinoisrivier tot by Green Bay, dra die kano's tot by die Michiganmeer en vaar na Sturgeon's Bay, Wisconsin. Marquette terugkeer na De Père en Jolliet gaan na Montreal om verslag te doen oor hulle bevindinge. Op pad terug volg hy die Sint-Laurensrivier en in die stroomversnellings net bokant Montreal val hy met sy kano om en verloor al sy kaarte en notas. Hy kon egter die meeste van die kaarte herkontrueer en word ge-eer vir sy prestasie. In 1680 gee die Franse regering Anticosti-eiland aan hom. Die eiland is geleë by die monding van die Sint-Laurensrivier. Die Britte neem egter die eiland in 1691 oor.

## Bron 
* ''Collier's Encyclopedia'', Crowell-Collier Educational Corporation, Volume 13, Bladsy 620.
Ève Curie

**Ève Denise Curie Labouisse** (6 Desember 1904 – 22 Oktober 2007) was 'n Amerikaans-Franse musikant en outeur en die dogter van Pierre en Marie Curie. Sy is gebore in Parys en het gestudeer aan die *Collège Sévigne*. Sy het haar jong lewe aan musiek gewy en was 'n pianis wat verskeie uitvoerings in Parys, die Franse provinsies en België gehou het. Sy het onder andere die boeke *Madame Curie* (1937) en *Among Warrioes* (1943) laat verskyn wat onmiddellike suksesse was. Sy het in die Verenigde State gebly tydens die Tweede Wêreldoorlog.

Haar suster was Irène Joliot-Curie.

## Bron 
* ''Collier's Encyclopedia'', Crowell-Collier Educational Corporation, Volume 7, Bladsy 566.
Bedřich Smetana

**Bedřich (Friedrich) Smetana**  [ˈbɛdr̻ɪx ˈsmɛta:na] (* 2 Maart 1824 in Litomyšl (Leitomischl), Oos-Boheme; † 12 Mei 1884 in Praag) was 'n Boheemse romantiese komponis van operas en simfoniese gedigte. As grondlegger van die nasionale skool van Tsjeggiese musiek was hy die eerste nasionalistiese komponis van formaat. Sy bekendste werk is *Vltava (Die Moldau)* uit die simfoniese siklus *Má vlast (My Vaderland)*.

## Sien ook 
* Lys van komponiste‎‎

## Eksterne skakels
Saxo Grammaticus

duimnael|200px|regs|Saxo Grammaticus

**Saxo Grammaticus** (c. 1150 — c. 1220), ook bekend as **Saxo cognomine Longus**, was 'n Deense geskiedkundige en outeur van die eerste volledige geskiedenis van Denemarke, die 16-volume *Gesta Danorum*.
Zoeloe Wikipedia

Die **Zoeloe Wikipedia** is die Zoeloe-weergawe van Wikipedia, 'n gratis, ope-inhoud aanlynensiklopedie. Volgens die aantal artikels is dit die  grootste Wikipedia-projek.

Aangesien Zoeloe onderling verstaanbaar is deur Xhosasprekers (albei is Nguni-tale) is dit moontlik om artikels uit die Zoeloe-uitgawe maklik in Xhosa te vertaal vir die Xhosa Wikipedia. Soortgelyke transwikipogings is aangewend vir die Skandinawiese taaluitgawes, soos die Sweedse, Noorse en Deense Wikipedias.

Daar is in Januarie 2012 voorgestel dat die Zoeloe Wikipedia gesluit word weens 'n gebrek aan aktiwiteit, 'n voorstel wat verwerp is in Maart 2012.

Die Wikipedia het tans  bladsye, waarvan  artikels is. Dit het  geregistreerde gebruikers, waarvan  as aktief gereken word. Hierdie gebruikers het in totaal  wysigings aangebring en  lêers opgelaai.

## Sien ook 
* Afrikaanse Wikipedia
* Joroeba Wikipedia
* Malgassiese Wikipedia
* Noord-Sotho Wikipedia
* Somaliese Wikipedia
* Suid-Sotho Wikipedia
* Swahili Wikipedia
* Swazi Wikipedia
* Tsonga Wikipedia
* Tswana Wikipedia
* Venda Wikipedia
* Xhosa Wikipedia

## Verwysings 
## Eksterne skakels 
* Die tuisblad van die Zoeloe Wikipedia
Somaliese Wikipedia

Die **Somaliese Wikipedia** is die Somaliese weergawe van die ensiklopedie Wikipedia. Tans het dit  bladsye wat as artikels gedefinieer word, wat dit die 178ste grootste Wikipedia-projek maak.

## Sien ook 
* Afrikaanse Wikipedia
* Malgassiese Wikipedia
* Noord-Sotho Wikipedia
* Swahili Wikipedia
* Suid-Sotho Wikipedia
* Tsonga Wikipedia
* Tswana Wikipedia
* Venda Wikipedia
* Xhosa Wikipedia
* Zoeloe Wikipedia

## Verwysings 
## Eksterne skakels 
* Die tuisblad van die Somaliese Wikipedia
Brahman (bees)

:*Hierdie artikel handel oor die beesras. Vir die Hindoe-menseklas, sien Brahmaan.*
Die **Brahman** of **Brahma** is 'n beesras soortgelyk aan die Seboe (*Bos primigenius indicus*) wat vir die eerste keer in Amerika geteel is uit beesrasse uit Indië ingevoer. Brahmanbeeste is deur kruisteling van Kankrej, Gujarat, Ongole, en die Gir (of Gyr) stamme verkry. Die Brahman is een van die gewildste beesrasse bedoel vir vleisproduksie en word algemeen gebruik in Argentinië, Australië, Brasilië, Colombia, Suid-Afrika, Verenigde State van Amerika en baie ander plekke.

## Galery 

Lêer:Brahman (Bos indicus).jpg|'n Brahmanbul
Lêer:Redbrahmancow.JPG|'n Rooi Brahmankoei
Lêer:Brahman bulls.jpg|Brahmanbulle in 'n skut, Australië

## Eksterne skakels 
*
Angus (bees)

Die **Angus** (Aberdeen Angus) is 'n beesras wat algemeen gebruik word vir beesvleisproduksie. Hulle is ontwikkel uit beeste inheems aan die provinsies van Aberdeenshire en Angus in Skotland, en is bekend as Aberdeen Angus in die meeste dele van die wêreld.

Hulle is natuurlik poenskop (geen horings) en soliede swart of rooi, hoewel die uier wit mag wees. Daar was nog altyd beide rooi en swart indiwidue in die bevolking, maar in die VSA word dit as twee afsonderlike rasse beskou - Rooi Angus en Swart Angus. Swart Angusse is die mees algemene vleisras in die Verenigde State van Amerika, met 324 266 diere in 2005 geregistreer.

## Galery 

Lêer:Red-angus.jpg|'n Mengsel rooi en swart Angusse
Lêer:AngusCattle.jpg|Swart Angusse
Lêer:Blackangus.jpg|Die jongspan
Lêer:20180710-FS-PJK-1255 TONED (43397967342).jpg|'n Angus-bees in die Amerikaanse deelstaat Montana

## Verwysings
Lys van planetêre newels

Hier volg ’n lys van die bekendste **planetêre newels**:

## Verwysings 
* 15px Hierdie artikel is vertaal uit die Engelse Wikipedia
Planetêre Newel M2-9

**Minkowski 2-9**, afgekort as **M2-9** (ook bekend as die **Vlindernewel** of **Tweelingstraalnewel**), is ’n planetêre newel wat in 1947 deur die sterrekundige Rudolph Minkowski ontdek is. Dit is 2&nbsp;100 ligjare van die Aarde af geleë in die rigting van die sterrebeeld Slangdraer. Dié simmetriese newel lyk soos twee eenderse lobbe materiaal wat van die sentrale ster af weggeskiet word. Sterrekundiges het dit die "Tweelingstraalnewel" gedoop na aanleiding van die strale wat die lobbe vorm. Dit lyk ook soos die vlerke van ’n vlinder. Die newel is in die 1990's deur die Hubble-ruimteteleskoop afgeneem.

## Eienskappe 
M2-9 lyk soos die skouspelagtige laaste stuiptrekkings van ’n dubbelsterstelsel by die newel se middelpunt. Die primêre komponent is die warm kern van ’n ster wat die einde van sy hoofreekssiklus bereik het, die meeste van sy buitenste lae weggeskiet het om ’n rooireus te word, en nou krimp tot ’n witdwerg. Daar word geglo dit was vroeër ’n sonagtige tipe ster. Die tweede, kleiner komponent van die dubbelster wentel baie naby om die ander een en kon selfs opgeneem gewees het in die groter ster se groeiende atmosfeer, en so kon hulle die newel gevorm het. 

Een teorie is dat die swaartekrag van die een ster van die gas van die oppervlak van die ander ster aantrek en dit in ’n digte, dun skyf wegskiet. Die gas word verder aangedryf deur ’n sterk sterwind. Die buitenste dop word geskat op sowat 1&nbsp;200 jaar oud.

## Verwysings 
## Eksterne skakels 
*NASA APoD 1997-12-23 & APoD 1999-03-21 & APoD 2004-02-01 & APoD 2005-06-12 & APoD 2007-06-18 M2-9

*15px Hierdie artikel is vertaal uit die Engelse Wikipedia
Kewernewel

**NGC 6302**, ook bekend as die **Kewernewel** of **Skoenlappernewel**, is ’n simmetriese planetêre newel in die sterrebeeld Skerpioen. Dit het een van die ingewikkeldste strukture van enige planetêre newel. Die spektrum van NGC&nbsp;6302 wys sy sentrale ster is baie warm, met ’n oppervlaktemperatuur van meer as 200&nbsp;000&nbsp;kelvin – dit dui daarop dat die ster waarvan dit gevorm het, baie groot moes gewees het.

## Eienskappe 
Die sentrale ster, ’n witdwerg, is maar onlangs met die Hubble-ruimteteleskoop ontdek. Dit het ’n massa van sowat 0,64&nbsp;sonmassas. Dit word by die ewenaar omring deur ’n besonder digte skyf van gas en stof. Daar word geglo die digte skyf het veroorsaak dat die ster se uitvloei ’n simmetriese struktuur soos ’n uurglas gevorm het. 

Benewens NGC 6302 se twee hooflobbe, is daar tekens van ’n sekondêre paar lobbe uit ’n vorige fase van massaverlies. ’n Donker strook lê al langs die middel van die newel, en dit verberg die sentrale ster by alle golflengtes.

Die grootste lob van die newel, aan die noordwestekant, strek tot sowat 3&nbsp;boogminute weg van die sentrale ster en het moontlik 1&nbsp;900 jaar gelede gevorm vanweë ’n ontploffing. Die westekant van die lob dui op ’n botsing met gas wat die uitvloei in dié rigting beïnvloed het.

## Verwysings 
## Eksterne skakels 
*Ontdekking van die ster 
*ESA/Hubble-nuusvrystelling
*

*15px Hierdie artikel is vertaal uit die Engelse Wikipedia
Donna Tartt

**Donna Tartt** (gebore 23 Desember 1963) is 'n Amerikaanse skrywer van drie romans: *The Secret History* (1992), *The Little Friend* (2002) en *The Goldfinch* (2013). Vir laasgenoemde werk wen sy in 2014 die Pulitzerprys vir Fiksie.

duimnael|links

## Verwysings 
## Eksterne skakels
Shark Island-konsentrasiekamp

Die **Shark Island-konsentrasiekamp** of "Doodseiland" (Duits: *Konzentrationslager auf der Insel Haifisch vor Lüderitzbucht*) was 'n konsentrasiekamp op Shark Island by Luderitz, Namibië wat gebruik is deur die Duitse Ryk tydens die Herero- en Namavolksmoord van 1904–1908. Tussen 1&nbsp;032 en 3&nbsp;000 Herero- en Namamans, -vroue en -kinders het in die kamp gesterf tussen sy opening in 1905 en sluiting in April 1907.

## Agtergrond 
Ná die afskaffing van Lothar von Trotha se beleid van uitwissing van alle Herero binne die grense van die Duits-Suidwes-Afrika deur hulle toegang tot watergate te verhinder, was die koloniale owerhede se beleid "van vee die Hereros uit die bos", en hulle verskuiwing, hetsy vrywillig of deur geweld, na konsentrasiekampe.  Shark Island in Lüderitzbaai is gekies as 'n kamp te danke aan onmoontlike ontsnappingsroetes, die nabygeleë teenwoordigheid van groot getalle Duitse soldate, en die behoefte aan dwangarbeid in die streek.

## Verwysings
Michael Cunningham

**Michael Cunningham** (gebore 6 November 1952) is 'n Amerikaanse skrywer van romans. Sy roman *The Hours* het in 1999 die Pulitzerprys vir Fiksie gewen. Hy doseer in kreatiewe skryfwerk by Yale Universiteit.
Philip Roth

**Philip Milton Roth** (19 Maart 1933 – 22 Mei 2018) was 'n Amerikaanse romanskrywer. Hy is een van die mees gevierde skrywers binne die Verenigde State. *Goodbye, Columbus* en ''Sabbath's Theater* het die National Book Award gewen; *The Counterlife* en *Patrimony* het die National Book Critics Cicle Award gewen; *Operation Shylock*, *The Human Stain* en *Everyman* het die PEN/Faulkner Award gewen; en *American Pastoral'' het die Pulitzerprys vir Fiksie gewen.

## Eksterne skakels
Cormac McCarthy

**Cormac McCarthy** (gebore **Charles McCarthy**; 20 Julie 1933 – 13 Junie 2023) was 'n Amerikaanse skrywer van romane, toneelstukke en rolprentdraaiboeke. In 2007 wen hy die Pulitzerprys vir Fiksie vir sy postapokaliptiese roman, *The Road* (2006), oor die verhouding tussen 'n pa en sy seun, nadat 'n gebeurtenis die wêreld verwoes het.

## Bronne 
*
*
* (updated version published 26 October 2011)
*
Ian McEwan

**Ian Russell McEwan** (gebore 21 Junie 1948) is 'n Britse skrywer van romans en rolprentdraaiboeke. Hy het die Booker-prys in 1998 gewen vir sy roman *Amsterdam*. Sy roman *Atonement* (2001) is verwerk in 'n rolprent met Keira Knightley en James McAvoy in die hoofrolle.

McEwan was 'n lewenslange vriend van die polemiese skrywer Christopher Hitchens.
Eskimonewel

Die **Eskimonewel** (ook bekend as **NGC&nbsp;2392** en die **Hansworsnewel**) is ’n simmetriese planetêre newel wat in 1787 deur die sterrekundige William Herschel ontdek is. Dit lyk soos ’n mensekop omring deur ’n parkamus. Die newel word omring deur gas wat die buitenste lae van ’n sonagtige ster uitgemaak het. Die sigbare binneste filamente word deur ’n sterk sterwind weggedryf. Die buitenste skyf bevat ongewone filamente van ’n ligjaar lank.  

NGC&nbsp;2392 is meer as 2&nbsp;870 ligjare van die Aarde af en is in die sterrebeeld Tweeling deur ’n klein teleskoop sigbaar.

## Geskiedenis 
Die newel is op 17 Januarie 1787 in Engeland deur William Herschel ontdek. Hy het dit beskryf as ’n "ster met magnitude&nbsp;9 en ’n redelik helder binnekant, en ’n newelagtigheid wat eweredig daaromheen versprei is. ’n Werklik uitsonderlike verskynsel." 

## Omstrede naam
Op 11 Augustus 2020 het verskeie organisasies opgehou om die naam "Eskimonewel" te gebruik omdat dit kan aanstoot gee. Hulle het aanbeveel dat na die newel verwys word as NGC &nbsp;2392.

## Verwysings 
## Eksterne skakels 
* APOD (2003-12-07) – NGC 2392: Die Eskimonewel
* Eskimonewel by "Constellation Guide"
*15px Hierdie artikel is vertaal uit die Engelse Wikipedia
Toni Morrison

**Toni Morrison** (gebore Chloe Ardelia Wofford; 18 Februarie 1931 – 5 Augustus 2019) was 'n Amerikaanse skrywer van romans, essays en toneelstukke. Sy wen die Pulitzerprys vir Fiksie in 1988 vir haar roman *Beloved*, asook die Nobelprys vir Letterkunde in 1993 vir haar versamelde werke tot op daardie stadium. In 2012 is deur die Amerikaanse president Barack Obama die Presidential Medal of Freedom aan haar toegeken.

## Werke 
Van haar werke sluit in:
* *The Bluest Eye* (1970)
* *Song of Solomon* (1977)
* *Beloved* (1987)
* *Jazz* (1992)
* *Paradise* (1997)

## Verwysings 
## Eksterne skakels 
*  
*
Graham Swift

**Graham Colin Swift** (gebore 4 Mei 1949) is 'n Engelse skrywer van romans, kortverhale en gedigte. Hy het die Booker-prys in 1996 gewen vir sy roman *Last Orders*. Hierdie toekenning was ietwat kontroversieel, nie net omdat Swift se uitstekende roman *Waterland* soveel eerder aanspraak op hierdie toekenning kon maak nie, maar ook omdat Swift onnodig daarvan beskuldig is dat hy elemente van sy roman se handeling by William Faulkner se *As I Lay Dying* afgeloer het. *Waterland* word algemeen beskou as een van die beste romans van na die Tweede Wêreldoorlog. Stephen Gyllenhaal het in 1992 'n rolprentverwerking daarvan vrygestel met Jeremy Irons in die hoofrol.
Merchant Ivory Productions

**Merchant Ivory Productions** is 'n rolprentgeselskap en produksiemaatskappy wat in 1961 gestig is deur vervaardiger Ismail Merchant en regisseur James Ivory. Hulle het altesame 44 rolprente gemaak, 23 waarvan die skrywer Ruth Prawer Jhabvala verantwoordelik was vir skryf van die draaiboeke. Die oorspronklike doel met die stigting van die Merchant Ivory-produksiemaatskappy was om Engelse rolprente in Indië te maak, maar die geselskap was mettertyd meer aktief in Westerse lande soos Engeland, Amerika en Frankryk.

Merchant Ivory se rolprente word veral geken vir die ikoniese produksies wat in Edwardiaanse Engeland plaasvind, of in Amerika gedurende dieselfde tydperk. Die mees suksesvolle voorbeelde hiervan is hul verwerkings vir die silwerdoek van romans deur Henry James, E.M. Forster en Kazuo Ishiguro: *The Europeans* (1979), *The Bostonians* (1984), *A Room with A View* (1985), *Maurice* (1987), *Howards End* (1992) en *The Remains of the Day* (1993).

Bekende akteurs wat rolverskynings in Merchant Ivory-rolprentprodusksies maak sluit in Helena Bonham Carter, Glenn Close, Simon Callow, Stockard Channing, Ralph Fiennes, Hugh Grant, Anthony Hopkins, Kate Hudson, Laura Linney, Vanessa Redgrave, Christopher Reeve, Natasha Richardson, Emma Thompson, Uma Thurman en Naomi Watts.
Michael Ondaatje

**Philip Michael Ondaatje** (gebore 12 September 1943) is 'n Kanadese skrywer van romans en gedigte. Hy is in Ceylon (hedendaags Sri Lanka) gebore, het gedurende sy tienerjare in Engeland gebly, en het in 1962 homself permanent in Kanada gevestig.

Ondaatje se roman *The English Patient* het in 1992 die Booker-prys gewen. Dit is deur Anthony Minghella verwerk in 'n Oscar-bekroonde rolprent met Ralph Fiennes, Kristin Scott Thomas en Juliette Binoche in die hoofrolle.
Richard Ford

**Richard Ford** (gebore 16 Februarie 1944) is 'n Amerikaanse skrywer van romans en kortverhale. Sy mees bekende werk is die trilogie van romans *The Sportswriter* (1986), *Independence Day* (1995) en *The Lay of the Land* (2006) wat nou 'n tetralogie geword het met die byvoeging van 'n versameling novelles onder die titel *Let Me Be Frank with You* (2014).

Ford lei aan 'n gematigde vorm van disleksie.

## Eksterne skakels
Jeffrey Eugenides

**Jeffrey Kent Eugenides** (gebore 8 Maart 1960) is 'n Amerikaanse skrywer van romans en kortverhale. Hy het internasionale bekendheid verwerf met sy debuutroman *The Virgin Suicides* (1993). Die Pulitzerprys vir Fiksie is aan hom toegeken in 2003 vir sy roman *Middlesex* (2002). Laasgenoemde werk handel oor die storie van 'n interseks-persoon wat grootgemaak is as 'n meisie, maar wat die hormonale samestelling het van 'n seun.
Booth Tarkington

**Newton Booth Tarkington** (29 Julie 1869 — 19 Mei 1946) was 'n Amerikaanse skrywer van romans en toneelstukke. Hy word vandag hoofsaaklik geken vir twee romans wat albei toegeken is met die Pulitzerprys vir Fiksie: *The Magnificent Ambersons* wat hierdie toekenning ontvang het in 1919, en *Alice Adams* wat dit ontvang het in 1922. Laasgenoemde boek is deur George Stevens omskep in 'n ikoniese rolprent met Katharine Hepburn in die hoofrol.

## Eksterne skakels
Thornton Wilder

**Thornton Niven Wilder** (17 April 1897 — 7 Desember 1975) was 'n Amerikaanse skrywer van toneelstukke en romans. Hy het die Pulitzerprys vir Fiksie in 1928 gewen vir sy roman *The Bridge of San Luis Rey*. Daarbenewens het hy ook die Pulitzerprys vir Drama in 1938 gewen vir sy toneelstuk *Our Town*, en weer 'n keer in 1943 vir sy toneelstuk *The Skin of Our Teeth*.

## Eksterne skakels
Margaret Mitchell

**Margaret Munnerlyn Mitchell** (8 November 1900 — 16 Augustus 1949) was 'n Amerikaanse romanskrywer en joernalis. Sy word hoofsaaklik geken vir haar ikoniese roman *Gone with the Wind* (1936), die handeling waarvan tydens die Amerikaanse Burgeroorlog plaasvind. Mitchell het die Pulitzerprys vir Fiksie ontvang vir haar roman. Dit is ook deur David O. Selznick en Victor Fleming verwerk in 'n uiters suksesvolle rolprent, wat in 1939 vrygestel is met Vivien Leigh en Clark Gable wat die hoofrolle vertolk.

Mitchell is op die vroeë ouderdom van 48 jaar oorlede weens beserings wat sy opgedoen het nadat iemand teen haar motorkar gebots het.

## Eksterne skakels
Rooi Spinnekopnewel

Die **Rooi Spinnekopnewel** (ook genoem **NGC 6537**) is 'n planetêre newel naby die middel van die Melkweg, in die noordweste van die sterrebeeld Boogskutter. Dit het 'n permanente tweelobbige voorkoms, moontlik vanweë 'n dubbelstermetgesel of magneetvelde en het 'n S-vormige simmetrie van die lobbe – die lobbe teenoor mekaar lyk dieselfde. Dit is vermoedelik vanweë die teenwoordigheid van 'n metgesel van die sentrale witdwerg. Die gasbanke van die twee lobbe is egter nie glad nie, maar gerimpel op 'n ingewikkelde manier. Dit is dié winde wat aan die newel sy kenmerkende spinnekopvoorkoms gee en bydra tot die uitsetting van die newel.

Die ster in die middel van die newel word deur 'n stofwolk omhul en dit bemoeilik die bepaling van sy presiese eienskappe. Sy oppervlaktemperatuur is moontlik 150&nbsp;000 tot 250&nbsp;000&nbsp;K, hoewel 'n temperatuur van 340&nbsp;000 K of selfs 500&nbsp;000&nbsp;K nie uitgeskakel word nie. Dit is dus een van die warmste witdwerge bekend.

Die Rooi Spinnekopnewel lê naby die sterrebeeld Boogskutter. Sy afstand is al geraam op 1&nbsp;900 ligjare of, waarskynliker, 3&nbsp;000 tot 8&nbsp;000 ligjare.

## Verwysings
## Skakels
*Red Spider Nebula at ESA/Hubble
*White dwarf sends ripples through Red Spider Nebula at Space.com
Suidelike Ringnewel

Die **Suidelike Ring-newel** of **NGC 3132**, in Engels ook bekend as die *Eight-Burst Nebula*, is ’n helder en goed bestudeerde planetêre newel in die sterrebeeld Seile.  Dit is sowat 2&nbsp;000 ligjare van die Aarde af.

## Eienskappe 
Beelde van die newel toon twee sterre na aan mekaar: een het ’n skynbare helderheid van 10&nbsp;magnitude en die ander een van 16. Die kern van die newel, ’n witdwerg, is die dofste. Die ster, met ’n temperatuur van sowat 100&nbsp;000 kelvin, verlig die newel met sy intense ultravioletstraling.

## Sien ook 
*Lys van planetêre newels

## Verwysings 
## Eksterne skakels 
* Hubble Heritage-publikasie 
* Hubble Heritage-projek – foto van NGC 3132
* 

*15px Hierdie artikel is vertaal uit die Engelse Wikipedia
Miernewel

Die **Miernewel**, of **Mz 3 (Menzel 3)**, is ’n jong, bipolêre planetêre newel in die sterrebeeld Winkelhaak. Dit bestaan uit ’n helder kern met twee lobbe, elk bestaande uit drie kleiner lobbe. Dit is sowat 8&nbsp;000 ligjare van die Aarde af en het ’n skynbare magnitude van 13,8. Dit is in 1922 deur Donald Howard Menzel ontdek.

## Eienskappe 
Die newel se lobbe het almal dieselfde simmetrie-as, maar verskillende vorms en hoeke. Studies toon die digte gas in die middel het dalk ’n ander bron as die uitgespreide lobbe. Daar word geglo die sterre in die newel is ’n reusester wat die digte gasstreek in die middel vorm en ’n witdwerg wat ioniserende fotone verskaf vir die newel.

Die Miernewel sit uit teen ’n spoed van 50&nbsp;km/s. Dit word dikwels met die meer bekende Vlinder-newel (M&nbsp;2-9) vergelyk, en hulle het moontlik dieselfde evolusiegeskiedenis. Hulle het albei puntige, helder kerns, ’n nou stofgordel in die middel en opvallende eenderse lobbe. 

Die grootste verskil tussen die twee newels is hul naby-infrarooistraling. Die Miernewel het geen spoor van molekulêre waterstofemissies nie, terwyl M&nbsp;2-9 prominente H2-emissielyne in die naby-infrarooi het. Die gebrek aan H2-emissies in die Miernewel is buitengewoon as die sterk verhouding tussen sulke emissies en die bipolêre struktuur van planetêre newels in ag geneem word. Die lobbe van dié newel is ook meer gespikkel en ronder as dié van M&nbsp;2-9. 

## Sien ook 
*Lys van planetêre newels
*Vlinder-newel

## Verwysings 
## Bronne 

* 
* 
* 
* 

## Eksterne skakels 
* NASA APOD - Mz 3: die Miernewel
*15px Hierdie artikel is vertaal uit die Engelse Wikipedia
Uurglasnewel

Die **Uurglasnewel** (ook bekend as **MyCn 18**) is ’n jong planetêre newel sowat 8&nbsp;000 ligjare van die Aarde af in die suidelike sterrebeeld Vlieg. 

## Geskiedenis 
Die newel is deur Annie Jump Cannon en Margaret Mayall ontdek tydens hul werk aan ’n uitgebreide Henry Draper-katalogus (wat tussen 1918 en 1924 opgestel is). Dit is destyds net aangedui as ’n dowwe planetêre newel. 

Nadat teleskope baie verbeter het, is die uurglasvorm van die newel op 18 Januarie 1996 deur Raghvendra Sahai en John Trauger van die Jet Propulsion Laboratory ontdek. Daar word geglo die vorm word veroorsaak deur die uitsetting van ’n vinnige sterwind in ’n stadig uitsittende wolk wat digter by sy ewenaar as by sy pole is. Die newel word dikwels "die oog van God" genoem.

’n Minder bekende "Uurglasnewel" is binne-in die Lagune-newel geleë.

## Sien ook 
*Lys van planetêre newels

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Spirograafnewel

Die **Spirograafnewel**, of **IC 418**, is ’n planetêre newel in die sterrebeeld Haas. Die naam kom van die ingewikkelde patroon van die newel wat lyk soos ’n patroon geskep deur ’n spirograaf, ’n speelding wat geometriese patrone op papier maak.

## Geskiedenis 
Die Spirograafnewel was waarskynlik net ’n paar miljoen jaar gelede nog ’n rooireusester. Sy kernbrandstof het intussen opgeraak en die buitenste lae het wegbeweeg van die warm, klein kern wat ’n witdwerg sal word.

Die newel is sowat 3&nbsp;600 ligjare van die Aarde af en is 0,3&nbsp;ligjaar breed.

## Sien ook 
*Lys van planetêre newels

## Verwysings 
## Eksterne skakels 
* Die Spirograafnewel (IC 418) – STScI-nuusvrystelling
*IC 418: Sterrekundefoto van die dag
*15px Hierdie artikel is vertaal uit die Engelse Wikipedia
Portside Tower

[duimnael|230px|regs|Die Portside Tower in die Kaapse middestad waaraan bouwerk op [12 Augustus 2012 begin het.]]

[duimnael|230px|regs|Die Portside Tower, [Kaapstad se hoogste wolkekrabber.]]

**Portside Tower** is 'n 139&nbsp;m hoë wolkekrabber in die Kaapse middestad. Dit is in 2014 voltooi en is die stad se hoogste gebou. Dis die eerste noemenswaardige toringgebou wat in 15 jaar in die middestad gebou is. Die gesamentlike eienaars was aanvanklik FirstRand Bank (FNB, RMB, Wesbank en Ashburton) en Old Mutual, maar in Junie 2016 het Accelerate Property Fund sowat die helfte van die gebou by Old Mutual gekoop. FirstRand Bank het aangebly as eienaar van die boonste verdiepings.

Die bank benut self van die gebou se kantoor- en kleinhandelsruimte terwyl Old Mutual kantoorruimte aan prima-kliënte verhuur het. Die gebou het 32 verdiepings en sy vloeroppervlak beslaan meer as 50 000&nbsp;m2. Die argitekte was Louis Karol se firma.

## Galery 

Portside Tower construction 2012.JPG|In aanbou in 2012.
Wikimania 2018, Cape Town ( 1050756).jpg|Die voltooide gebou in 2018.

## Verwysings 
## Eksterne skakels 
*
Ee, Noardeast-Fryslân

**Ee** (Wes-Fries: *Ie*) is 'n dorp in die Nederlandse provinsie Friesland. Die dorp lê 5&nbsp;km oos van Dokkum en ressorteer onder die munisipaliteit Noardeast-Fryslân. Dit het sowat 780 inwoners (2004-sensus).

## Beeldbepalende geboue 

Lêer:Omgang 4 Ee.jpg|Omgang 4, Ee
Lêer:Blik op Ee..JPG|Gesich op Ee
Lêer:Sint-Gangulfuskerk Ee.jpg|Sint-Gangulfuskerk

## Eksterne skakels 
*
Nes, Noardeast-Fryslân

**Nes** (Wes-Fries: *Nes*) is 'n dorp in die Nederlandse provinsie Friesland. Die dorp lê 12&nbsp;km noord van Dokkum en ressorteer onder die munisipaliteit Noardeast-Fryslân. Dit het sowat 375 inwoners (2023-sensus).

Die dorp het ontstaan ​​op 'n heuwel (*terp*) wat in die vroeë Middeleeue gebou is. Soos die naburige dorp Wierum, het die heuwel 'n reghoekige struktuur gehad. Die dorp Nes was egter nie werklik op vissery gefokus nie, maar eerder op landbou en tuinbou. Die heuwel was geleë op 'n soort skiereiland, of landtong, waarvan die pleknaam afgelei is: 'n punt land wat in die water uitsteek. Die dorp is in 1369 as Nesse genoem en vanaf die 14de eeu as Nes.

Voor die munisipale herorganisasies in 1984 het Nes behoort aan die gemeente Wes-Dongeradeel, later aan die gemeente Dongeradeel, wat in 2018 by Noordoost-Fryslân ingelyf is.

## Beeldbepalende geboue 

Lêer:Nes Herfoarme Tsjerke.JPG|Hervormde kerk van Nes
Lêer:Zicht op Nes1.jpg|Nes

## Boorlinge 
* Nynke van Hichtum (pseudoniem van Sjoukje Maria Diderika Troelstra-Bokma de Boer (Nes, 1860 – Hilversum, 1939), jeugboekskrywer en vrou van politikus, advokaat en digter Pieter Jelles Troelstra (Leeuwarden, 20 April 1860 - Den Haag, 12 Mei 1930)

## Eksterne skakels 
*
Oosternijkerk

**Oosternijkerk** (Wes-Fries: *Easternijtsjerk* / *Nijtsjerk*) is 'n dorp in die Nederlandse provinsie Friesland. Die dorp lê 9&nbsp;km noord van Dokkum en ressorteer onder die munisipaliteit Noardeast-Fryslân. Dit het sowat 952 inwoners (2014-sensus).

## Beeldbepalende geboue 

Lêer:Nes Herfoarme Tsjerke.JPG|Hervormde kerk van Oosternijkerk

## Eksterne skakels 
*
Brands Hatch-renbaan

**Brands Hatch** is 'n motorrenbaan naby Swanley in Kent, Engeland. Dit was aanvanklik landbougrond wat gebruik is as 'n grondbaan vir motorfietsrenne, en het 12 keer die Britse Grand Prix aangebied tussen 1964 en 1986.

Gerhard Berger het eenkeer gesê dat Brands Hatch "die beste renbaan in die wêreld" is. Paddock Hill Bend is 'n bekende draai.

## Verwysings
Boornbergum

**Boornbergum** (Wes-Fries: *Boarnburgum*) is 'n dorp in die Nederlandse provinsie Friesland. Die dorp lê 2&nbsp;km suidwes van Drachten en ressorteer onder die munisipaliteit Smallingerland (Wes-Fries: *Smellingerlân*).

Die dorpie is die eerste keer in 1543 as Berghum genoem, en beteken heuwel by die Boorne-rivier.  Die Nederduitse Gereformeerde kerk is in 1734 gebou nadat die kloktoring van sy Middeleeuse voorganger die jaar tevore ineengestort het. In die 18de eeu is turf in die gebied uitgegrawe. 

## Bevolking 
duimnael|280px|links|Gereformeerde kerk van Boornbergum

## Eksterne skakels 
## Verwysing
Hungaroring

Die **Hungaroring** is 'n motor- en motorfietsrenbaan in Mogyoród, Hongarye, waar die jaarlikse Formule Een Hongaarse Grand Prix gehou word. In 1986 was dit die plek van die eerste Formule Een Grand Prix agter die Ystergordyn. Bernie Ecclestone wou 'n wedren in Rusland hou, maar 'n Hongaarse vriend het eerder Boedapest aanbeveel.

Hulle wou 'n straatbaan, soortgelyk aan die een in Monaco, bou in die Népliget – Boedapest se grootste park. Die regering het egter besluit om 'n nuwe baan net buite die stad, naby 'n groot snelweg, te bou. Konstruksiewerk het op 1 Oktober 1985 begin, en is in minder as agt maande voltooi, vinniger as enige ander Formule Eenbaan.

Die eerste wedren is op 24 Maart 1986 gehou, ter nagedagtenis aan János Drapál, die eerste Hongaar wat 'n Grand Prixmotorfietsren gewen  het.

duimnael|links|280px|Die Hungaroring se ingangshek
## Vorige wenners op die Hungaroring
Suurpruim

Die **suurpruim** (*Ximenia afra*) is 'n klein boom of struik wat aan die familie Olacaceae behoort. Dit is inheems aan alle tropiese streke, in besonder aan gebiede van Suid-Oos-Afrika in Angola, Botswana, Burundi, Caprivistrook in Namibië, Comore-eilande, Eswatini, Ethiopië, Kenia, Madagaskar, Malawi, Mosambiek, Rwanda, Soedan, Somalië, Tanzanië, Uganda, Zambië en Zimbabwe. In Engels staan dit as die "*Sourplum*" bekend, in Noord-Sotho is dit die "*Morokologa*" en in Zoeloe die "*Umthunduluka-obomvu*".

Die suurpruim dra jaarliks vrugte. Die vrugte is oor die algemeen suur met 'n droë nasmaak, maar bevat groot hoeveelhede kalium. Die boom self is redelik gehard: dit is bestand teen ryp en ook droogtebestand.

Die boom, vrugte, saad, blare en wortels is al vir menslike verbruik aangewend, hoofsaaklik medisinaal of vir brandstof. Die bome kan ook vir verskansing en heinings aangewend word. Die boom se FSA-nommer is 103.

## Galery 

Lêer:Ximenia caffra00.jpg|Takke met vrugte
Lêer:Ximenia caffra01.jpg|Ryp en groen vrugte
Lêer:Ximenia caffra03.jpg|Ryp vrugte

## Sien ook 
* Alfabetiese lys van Suid-Afrikaanse bome

## Verwysings 
## Eksterne skakels 
* 
*
Ford Fiesta RS WRC

Die **Ford Fiesta RS WRC** is 'n wêreldtydrenmotor wat vir die Ford Wêreldtydrenspan gebou is deur Ford en M-Sport vir gebruik in die 2011 Wêreldtydrenseisoen. Dit is gebaseer op die Ford Fiesta padmotor, en die Ford Focus RS WRC, wat in verskeie weergawes deelgeneem het sedert 1999. Dit is ook gebou volgens die nuwe wêreldtydrenmotorregulasies vir 2011, wat gebaseer is op die bestaande Super 2000 regulasies, maar aangedryf word deur 'n Ford EcoBoost turbo-aangejaagde 1.6 liter-enjin, eerder as die normaalgeaspireerde 2 liter-enjin wat in Super 2000 motors gebruik word. M-Sport en Ford het 'n Super 2000-weergawe van die Ford Fiesta aan die begin van 2010 ontwikkel, wat deel vorm van die basis van die WRC-motor.

Die renjaers Matthew Wilson en Henning Solberg van die Stobart Ford Wêreldtydrenspan het in 2010 baie van die ontwikkelingswerk aan die motor gedoen, met Per-Gunnar Andersson, M-Sport se besturende direkteur, en Ford-spandirekteur Malcolm Wilson wat ook die motor toetsbestuur het.

## Tydrenoorwinnings van die Fiesta RS WRC 
:

450px|duimnael|links|Jari-Matti Latvala in aksie in Frankryk

## Sien ook 
* Citroën DS3 WRC
* Ford Focus RS WRC
* Hyundai i20 WRC
* Mini John Cooper Works WRC
* Toyota Yaris WRC
* Volkswagen Polo R WRC
Dronrijp

**Dronrijp** (Wes-Fries: *Dronryp*) is 'n dorp in die Nederlandse provinsie Friesland. Die dorp lê tussen Leeuwarden en Franeker en ressorteer onder die munisipaliteit Waadhoeke. Dit het sowat 3&nbsp;500 inwoners (2010-sensus).

Dronrijp Tsjerkebuoren.jpg|Salviuskerk (''D' Alde Wite'')
Dronrijp.Vredenhof.JPG|Vredenhof
Dronrijp.RKkerk.MariaGeboorte-2.JPG|Maria Geboortekerk

## Bekende boorlinge 
* Eise Eisinga (1744–1828), amateur astronoom en skepper van die planetarium in Franeker.
* Michael Jan de Goeje (1836–1909), oriëntalis en Arabis
* Lourens Alma Tadema (1836–1912), skilder

## Eksterne skakels 
*
Kyalami Grand Prix-renbaan

duimnael|links|Kyalamirenbaan (1990s tot hede).
alt=|links|duimnael|Die ou renbaan van 1961 tot 1988.
**Kyalami Grand Prix-renbaan** (vanuit *ikhaya lami*, *my tuiste* in Zoeloe) is 'n motorrenbaan geleë in Midrand, Gauteng, Suid-Afrika. Die baan was gebruik vir Grand Prix Formule Eenwedrenne en het vele kere die Suid-Afrikaanse Grand Prix aangebied. Onder die Formule Eenwedrenne wat by die baan gehou is, staan die Grand Prix van 1977 uit, want dit word hoofsaaklik onthou vir die noodlottige ongeluk wat die lewens van veiligheidsbeampte Frederick Jansen van Vuuren en bestuurder Tom Pryce geëis het.

In onlangse jare het die gebied rondom die baan ontwikkel in 'n woongebied en sakevoorstad van Johannesburg. Meer onlangs het Kyalami gasheer gespeel vir vyf rondes van die Superfiets Wêreldkampioenskap 1998–2002 en later in 2009 en 2010, het die seisoenfinale van die Supersterrereeks in 2009 en 2010, en die Suid-Afrikaanse rondte van die 2008-09 A1 Grand Prix-seisoen hier plaasgevind.
Ford Focus RS WRC

Die **Ford Focus RS WRC** was 'n wêreldtydrenmotor wat vir die Ford Wêreldtydrenspan gebou is deur Ford en M-Sport. Verskillende evolusies van die motor het tussen 1999 en 2010 aan die wêreldtydrenkampioenskapsreeks deelgeneem. Dit is gebaseer op die Ford Focus Climate 2-liter produksieluikrug.

Die RS staan vir Rallye Sport en die WRC vir Wêreldtydrenkampioenskapsmotor, 'n motor gebou volgens FIA se spesifikasies. Die Focus RS WRC het van 1999–2010 aan die kampioenskap deelgeneem, en het altesaam 44 wêreldtydrenne gewen, asook twee vervaardigerstitels (2006 en 2007). Dit is vervang deur die Ford Fiesta RS WRC.

Soos alle kontemporêre wêreldtydrenmotors, is die motor swaar aangepas uit die produksieweergawe; dit deel net die basiese bakvorm. Die motor het vierwielaandrywing – eerder as voorwielaandrywing soos die padmotor. Die enjin wat in die 2007-Focus WRC gebruik is, was gebaseer op Ford se 2.0 liter Duratec van ander modelle in die Focus-reeks, aangesien sportreëls nie toelaat dat die standaard 2.5 liter-enjin van die Focus ST of padmodel RS gebruik word nie. 

Soos met die meeste tydrenmotors, is die 2.0 liter-enjin hoogsgemodifiseer om sy prestasie te verbeter met behulp van o.a. 'n turboaanjaer. Die 2009 Ford Focus RS WRC gebruik 'n Ford 1998cc Pipo-geboude inlynviersilinder Duratec WRC enjin (vier silinders, 16 kleppe, met 'n boorwydte van 85&nbsp;mm en 'n slag van 88&nbsp;mm), Pi elektroniese enjinbeheerstelsel, Garrett turboaanjaer (met 'n verpligte 34&nbsp;mm inlaatbeperking), lugtussenverkoeler, en 'n katalitiese omskakelaar.

## Galery 

Lêer:François Duval - 2004 Rally Finland.jpg|François Duval – 2004 Tydren Finland
Lêer:Toni Gardemeister - 2005 Cyprus Rally.jpg|Toni Gardemeister – 2005 Ford Focus
Lêer:Marcus Gronholm Wales Rally GB 2006.jpg|Marcus Gronholm – Wales Rally GB 2006
Lêer:Jari-Matti Latvala - 2008 Rallye Deutschland.jpg|Jari-Matti Latvala – 2008 Rallye Deutschland
Lêer:Mikko Hirvonen - 2008 Rally Catalunya.jpg|Mikko Hirvonen – 2008 Rally Catalunya
Lêer:Khalid al-Qassimi - 2009 Cyprus Rally.jpg|Khalid al-Qassimi – 2009 Ford Focus
Lêer:Rally Finland 2010 - EK 1 - Jari-Matti Latvala.jpg|Jari-Matti Latvala – 2010 Tydren Finland
James Prescott Joule

**James Prescott Joule** FRS (24 Desember 1818 – 11 Oktober 1889) was 'n Engelse fisikus en is gebore in Salford, naby Manchester. Hy het die eerste wet van Termodinamika geformuleer. Alhoewel hy 'n groot brouery van sy vader geërf het, het Joule hom toegewy aan die wetenskap. Hy is privaat by sy huis geskool en studeer later fisika onder John Dalton. Hy ontdek en bou 'n elektromagnetiese enjin wat hy beskryf in sy publikasie *Annals of Electricity* in 1838. In 1840 formuleer hy 'n wet wat bepaal dat die hoeveelheid hitte wat opgewek word in 'n geleier per eenheid of tyd waardeur 'n stroom vloei is die produk van die vierkant van die stroom en die weerstand.

Hy studeer vir jare die meganiese ekwivalent van hitte en bied al die navorsing aan in 'n dokument aan die *Royal Society* in 1849. Dit het tot gevolg dat energie-eenheid wat gebruik word om alle energie mee te meet, die Joule (J) na hom vernoem is. Hy ondersoek ook die afkoeling verskynsel van saamgeperste gasse wat vrygelaat word of toegelaat word om uit te sit. Hierdie werk word later voortgesit deur Sir William Thomson, beter bekend as Lord Kelvin.

## Sien ook 
* SI-eenhede vernoem na mense
Vlag van Jemen

Die **nasionale vlag van Jemen** is op 22 Mei 1990 amptelik in gebruik geneem. Die vlag vertoon drie horisontale bane in rooi, wit en swart van bo na onder.

## Geskiedenis 
Voordat Jemen in die hedendaagse Jemense Republiek verenig was, was die land in Noord en Suid verdeel.

### Noord-Jemen 
Noord-Jemen het aanvanklik, van 1927 tot 1962, die vlag van die Mutawakkilitiese Koninkryk Jemen gebruik. In 1962 is die Jemenitiese Arabiese Republiek gestig en is ’n nuwe vlag aanvaar. Die vlag van die Jemenitiese Arabiese Republiek was ook die Arabiese Bevrydingsvlag met ’n groen ster in die middel van die wit baan. Rooi het die rewolusionêre gees van die Jemenitiese volk voorgestel, wit het die hoop op ’n beter toekoms voorgestel en swart het herinner aan die donker verlede. Die ster het eenheid en onafhanklikheid voorgestel.

Lêer:Flag of Aden (1937–1963).svg|  Vlag van die Kolonie Aden, 1937 tot 1963
Lêer:Flag of the Federation of South Arabia.svg|  Vlag van die Federasie van Suid-Arabië, 1962 tot 1967
Lêer:Flag of South Yemen.svg|  Vlag van die Demokratiese Volksrepubliek Jemen, 1967 tot 1990
Lêer:Presidential standard of South Yemen 1967-1990.svg|  Presidensiële standaard Demokratiese Volksrepubliek Jemen, 1967 tot 1990

#### Federasie van Suid-Arabië 

Lêer:Flag of the State of Aden 1963–1967.svg|  Staat Aden
Lêer:Flag of Beihan.svg|  Emiraat Beihan
Lêer:Flag of Dhala.svg|  Emiraat Dhala
Lêer:Flag of the Sultanate of Fadhli.svg|  Sultanaat Fadhli
Lêer:Flag of Lower Yafa.svg|  Neder-Jafa
Lêer:Flag of the Sultanate of Lahej.svg|  Sultanaat Lahei
Lêer:Flag of Lower Aulaqi.svg|  Sultanaat Neder-Aulaqi
Lêer:Flag of Wahidi Balhaf.svg|  Wahidi Balhaf
Lêer:Flag of Wahidi Haban.svg|  Wahidi Haban

#### Protektoraat van Suid-Arabië 

Lêer:Flag of the Mahra Sultanate.svg|  Sultanaat Mahra
Lêer:Kathiri flag.svg|  Kathiri
Lêer:Flag of the Qu'aiti Sultanate from 1939 until 1967.svg|  Qu’aiti
Lêer:Flag of the State of Upper Yafa.svg|  Opper-Jafa

## Ander vlae 
### Soortgelyke vlae 

Lêer:Flag of the Sahrawi Arab Democratic Republic.svg|  Vlag van die Arabiese Demokratiese Republiek Sahara
Lêer:Flag of Egypt.svg|  Vlag van Egipte
Lêer:Flag of Iraq.svg|  Vlag van Irak
Lêer:Flag of Jordan.svg|  Vlag van Jordanië
Lêer:Flag of Kuwait.svg|  Vlag van Koeweit
Lêer:Flag of Palestine.svg|  Vlag van Palestina
Lêer:Flag of the United Arab Republic (1958–1971), Flag of Syria (1980–2024).svg|  Vlag van Sirië (regering)
Lêer:Flag of Syria (1930–1958, 1961–1963).svg|   Vlag van Sirië (1932–1958, 1961–1963, opposisie sedert 2011)
Lêer:Flag of Sudan.svg|  Vlag van Soedan
Lêer:Flag of Somaliland.svg|  Vlag van Somaliland
Lêer:Flag of the United Arab Emirates.svg|  Vlag van die Verenigde Arabiese Emirate

## Sien ook 
## Verwysings 
## Eksterne skakels 
*  Jemen by *Flags of the World*
*
Kaapstadse Internasionale Konferensiesentrum

duimnael|links|Die Kaapstadse Internasionale Konferensiesentrum gesien vanaf Heerengracht.
duimnael|Die Kiks se binnehof en hoofingang.
duimnael|links|Die Kiks uit Breestraat se rigting gesien.
duimnael|Die ontvangsportaal van die Kiks.
duimnael|Die Kiks maak in sy openbare ruimtes uitvoerig van natuurlike lig gebruik om so krag te bespaar.
duimnael|links|Die Westin-hotel op die perseel van die Kiks waar baie konferensiegangers tuisgaan.

Die **Kaapstadse Internasionale Konferensiesentrum** (Kiks) is ’n konvensiesentrum in Kaapstad, Suid-Afrika. Dit het in Junie 2003 geopen en word bedryf as vennootskap tussen die Stad Kaapstad en die Wes-Kaapse regering.

Die sentrum neem 6,1&nbsp;ha in beslag op die stad se Strandgebied en is binne maklike bereik van die Victoria & Alfred Waterfront, vername hotelle en die middestad. Die Kiks word bedien deur die Westin Grand Hotel wat op in die noordwestelike hoek van dieselfde perseel geleë is. Die konvensiesentrum het tentoonstellings- en handelsuitstallingsruimte van sowat 11 200 m2 wat verdeel kan word in verskeie konferensie- of banketruimtes, asook ’n Groot Balsaal wat met klankdigte afskortings verdeel kan word. Spyseniering word op die perseel voorsien. Die sentrum het twee ouditoriums, een met sitplek vir 1 500 mense en die ander met tot 620.

Die Kiks het die finale loting van die 2010 Fifa-Wêreldbekertoernooi op 4 Desember 2009 gehuisves toe van die gaste onder andere oudpres. FW de Klerk en emeritus-aartsbiskop Desmond Tutu was.

In 2013 het die Kiks 537 geleenthede aangebied, vergeleke met 514 in 2012. In 2014 het die sentrum na raming meer as R22 miljard tot die land se BBP bygedra en meer as R7 miljard tot die Wes-Kaapse ekonomie in die voorafgaande 11 jaar.

Danksy die sukses van die Kiks is dit in 2010 uitgebrei. ’n Tweede ronde uitbreidings het in Februarie 2015 begin en sal na verwagting in 2017 voltooi word. Dié uitbreiding gaan amper 10 000 m² se ekstra vloerruimte tot die sentrum bydra en word gebou aan die oorkant van Heerengracht op wat eens die Naspers Sentrum se parkeerterrein was. Langsaan dié perseel verrys intussen die nuwe Netcare Christiaan Barnard-gedenkhospitaal.

## Bronne 
*  Besonderhede oor die uitbreidings aan die sentrum. URL besoek op 21 April 2015

## Eksterne skakels 
* Amptelike webtuiste
John Dalton

**John Dalton** FRS (6 September 1766 – 27 Julie 1844) was 'n Engelse chemikus. Hy het bekend geraak vir sy teorie oor atoom strukture, sy beskrywing van kleurblindheid en sy ontdekking van die wet van parsiële druk (Dalton se wet). Hy is gebore in Eaglesfield en het eers onder sy vader gestudeer. Later het hy die skool in die dorp bygewoon waar hy op die ouderdom van 12 'n onderwyser geword het. Na twee jaar in die onderwys het hy gaan boer maar op die ouderdom van 15 word hy gevra om by Kendal as 'n assistent onderwyser op te tree onder sy broer, Jonathan. Sy talent is raakgesien deur die blinde wetenskaplike, John Gough, en Dalton bestudeer wetenskap, literatuur en tale onder sy toesig. Gough motiveer Dalton om meteorologie te studeer en in 1787 begin Dalton 'n weerkundige dagboek wat hy op datum hou vir die volgende 57 jaar. Dit het oor die 200,000 inskrywings bevat. Hy gaan elke jaar op 'n reis deur die Mere-gebied en klim onder andere die hoogste pieke in Engeland: Skiddaw en Helvellyn. Hier meet hy die lugdruk en neem lugmonsters. In 1792 publiseer hy die werk *Meteorological Observations and Essays* wat beskou word as die basis vir meteorologie.

In 1792 begin hy klasgee by New College, Manchester en in 1793 bestudeer hy rooi-groen kleurblindheid, 'n gebrek waaraan hy self gely het. Gedurende die tyd begin hy ook eksperimenteer met gasse. Hy ondersoek hulle samestelling en gedrag. Sy laboratorium was elementêr, maar hy behaal goeie resultate. Hy bewys dat lug 'n mengsel van gasse is en analiseer dit in fyn besonderhede, soos nooit tevore gedoen was nie.

Die dalton, genoem na John Dalton, is 'n alternatiewe naam vir die atoommmassa.
 
## Verwysings 
## Bibliografie 
* *Meteorological Observations and Essays*, 1793
* *Extraordinary facts relating to the vision of colours*, 1794
* *Elements of English Grammar*, 1801
* *A New System of Chemical Philosophy*, 1808
* Claus Bernet: John Dalton (1766–1844), in: Biographisches-bibliographisches Kirchenlexikon, 31, 2010, 309-332.

## Eksterne skakels 
*
Regulus

**Regulus** (ook **Alpha Leonis** of **α&nbsp;Leo**) is die helderste ster in die sterrebeeld Leeu (Leo) en een van die helderstes in die naglug. Dit is sowat 79&nbsp;ligjare van die Aarde af Verder weg lê Regulus&nbsp;B en Regulus&nbsp;C, wat dowwe hoofreekssterre is.

## Stelsel 
duimnael|links|240px|Regulus gesien deur ’n Celestron CGEM DX 1100 @ F6.3, Canon T3i, Televue 4X Powermate, ISO 800, beligting van 30 sek. 
Regulus is ’n veelvoudige ster. Die hoofster van die dubbelster Regulus&nbsp;A is ’n blouwit hoofreeksster van spektraaltipe B7V met ’n witdwerg van minstens 0,3&nbsp;sonmassas as metgesel. Hul wentelbaan om hul gemeenskaplike swaartekragmiddelpunt duur sowat 40&nbsp;dae. Die hoofster se vorm is erg verwring.

Die hoofster se massa is sowat 3,5 keer dié van die Son en is net ’n paar honderd miljoen jaar oud. Dit roteer besonder vinnig, met ’n rotasieperiode van net 15,9&nbsp;uur, en dit veroorsaak dat die ster ’n uiterse ovaalvorm het. As dit net 10% vinniger roteer het, sou sy swaartekrag hom nie bymekaar kon hou nie en sou die ster gedisintegreer het.

Sowat 4&nbsp;200&nbsp;astronomiese eenhede (AE) van Regulus&nbsp;A is ’n dubbelster waarvan die sterre dieselfde eiebeweging het. Hulle word Regulus&nbsp;B en Regulus&nbsp;C genoem, of saam HD&nbsp;87884. Die eerste ster is van spektraaltipe K2V en sy metgesel van spektraaltipe M4V. 

## Verwysings 
## Eksterne skakels 
*"Portrait of a Star on the Edge"
*"Egg-Shaped Regulus is Spinning Fast"
*
*15px Hierdie artikel is vertaal uit die Engelse Wikipedia
Ford Escort RS Cosworth

Die **Ford Escort RS Cosworth** was 'n sportafgeleide en spesiale tydrenmotor, gehomologiseer vanuit die vyfde geslag Europese Ford Escort. Dit is ontwerp as 'n Groep A motor vir die Wêreldtydrenkampioenskap, waarin dit meegeding het tussen 1993 en 1998. Dit was in baie beperkte getalle beskikbaar as 'n padmotor van 1992–1996. Dit was dadelik herkenbaar aan sy groot "walvisstert" drukvlerk. Die hoofverkoopspunt was die Cosworth YBT enjin, 'n hoogs verstelbare turbo 2 liter-enjin wat 'n kraglewering van 162 kW (217 pk) in standaardverstelling gelewer het. Die motor was alombekend vir sy uitstekende hantering.

## Verwysings